韦法保
参考资料

↑  《文苑英华·六百八十五·与侯景书》：盖闻位为大宝，守之未易，责成任重。终之实难。或杀身成名，或去食存信，比性命于鸿毛，方义节于熊掌。夫然者，举不违德。动无过事，进不见恶，退无谤言。 

　　先王与司徒契阔夷险，孤子相依，偏所眷属，缱绻襟期。绸缪素分。义贯终始，情存岁寒。司徒自少及长，从微至著，其相成立，生非无恩。既爵冠通侯，位标上等，门容驷马，食飨万锺，财利润于乡党，荣华被于亲戚。意气相倾，人伦所重，感于知己，义在不忘。眷为国士者，乃立漆身之节，馈以壶飧者，便致扶轮之效。若然尚不能已，况其重于此乎。 

　　幸以故旧之节，欲存子孙相托，方为晋秦之匹，共成刘范之亲。假使日往月来，时移世易，门无强荫，家有幼孤，犹应加璧不遗，分宅相济，无忘先德，以恤后人。况闻负杖行歌，便已狼顾反噬，于名无所成，于义无所取，不蹈忠臣之迹，自陷叛人之地。力不足以自强，势不足以自保，率乌合之众，为累卵之危。西求救于黑秦。南请援于萧主。以狐疑之心，为首鼠之事。入秦则秦人不容，归吴则吴人不信。当今所观。未见其可，不知终久，持此安归异相推本心，必不应尔。当时不逞之人，曲为异端之说，遂怀狐鼠之疑，乃致投杼之感 

　　此来举止，事已可见，人相疑误，想自觉知。合门大小，并在司寇。意谓李氏未灭，犹言少卿可反。孤子无状招祸，丁天酷罚，不能死亡，苟存晷漏，追慕永远，五内崩裂。但礼犹权夺，志在忘私，思效力命，卒成功业。前者聊命偏师，前驱致讨，南兖、扬州，应时克复。即欲乘机，长驱悬瓠，属以炎暑，欲为后图，且命旋军，待时更举。今寒飙向折，白露将团，方凭国威。龚行天罚。器械精新，士马强盛，内外感恩，上下戮力，三令五申，可蹈汤火。若使旗鼓相望，埃尘相接，势如沃雪，事等注荧。夫明者去危就安，智者转祸为福，宁使人负我，不使我负人。当开从善之门，使有改迷。之路。今诚刷心荡意，除嫌去恶，想犹致疑，未便见信。若能卷甲来朝，弓还阙者，当相授豫州刺史。以终身世。所部文武并不追摄，进得保其禄位，退则不丧功名。冀有知几之心，当为可信之事。今王思政韦法宝等，弧军偏将，远来深入，然其性命在君股掌，若欲刺之，想有馀力，若能擒翦，肆诸市朝，即加宠授，永保疆埸，君门眷属，可以无恙。宠妻爱子，亦相送还，仍为通家，共成亲好。所不食言，有如皎日。 

今遣行人，路程可度，此月十日应至彼间，足得还返。若能悔过，不忘本朝，宜遣腹心之使，自来向此，面取委曲，使相知信。如其迟疑，未便分决，使来赊缓，不赴期会，国有常刑，以明君法。今不能东封函谷，南面称孤，受制于人，威名顿尽。得地不能自守，聚众不以为强。空使身有背叛之名，家为恶逆之党。兄弟子侄，首足异处；垂发戴白，同就涂炭。闻者相为酸鼻，见者相为寒心。覆宗绝嗣，自贻伊戚，戴天履地之心，能无愧乎。祸福决之此使，善恶向背，相任所从，脱出自思，致延后悔，驷马不追，噬脐何及。孤子今日不应乃遣此书，但见蔡遵道云：司徒本无归西之心，深有追悔之意，闻西兵将至，遣遵道向崤中参其多少，少则与其同力，多则更为之备。又云房长史在彼之日，司徒尝欲将书启，将改过自新，求效边畔。已差李龙仁等，垂欲发遣，闻房已还，遂复停废。未知遵道此言为实为虚；但既有所闻，不容不相尽告。吉凶之理，想自图之。
↑  《元和姓纂·卷二·127》：瑱三从兄法保，周安国公；孙绘，唐仓部员外。
↑  《周书·卷四十三·列传第三十五》：韦祐字法保，京兆山北人也。少以字行于世。世为州郡著姓。祖骈，雍州主簿。举秀才，拜中书博士。父义，前将军、上洛郡守。魏大统时，以法保著勳，追赠秦州刺史。
↑  《北史·卷六十六·列传第五十四》：韦祐字法保，京兆山北人也，以字行。为州郡著姓。父义，上洛郡守。魏大统中，以法保著勳，追赠秦州刺史。
↑  《周书·卷四十三·列传第三十五》：法保少好游侠，而质直少言。所与交游，皆轻猾亡命。人有急难投之者，多保存之。虽屡被追捕，终不改其操，父没，事母兄以孝敬闻。慕李长寿之为人，遂娶长寿女，因寓居关南。正光末，四方云扰。王公被难者或依之，多得全济，以此为贵游所德。乃拜员外散骑侍郎，加轻车将军。及魏孝武西迁，法保从山南赴行在所。除右将军、太中大夫，封固安县男，邑二百户。
↑  《北史·卷六十六·列传第五十四》：法保少好游侠，而质直少言，所与交游，皆轻猾亡命。父没，事母以孝闻。慕李长寿之为人，遂娶其女，因寓居阙南。正光末，王公避难者或依之，多得全济，以此为贵游所德。及孝武西迁，法保赴行在所，封固安县男。
↑  《周书·卷四十三·列传第三十五》：玄遂率募乡曲，立义于关南，即从韦法保与东魏司徒高敖曹战于关口。
↑  《北史·卷六十九·列传第五十七》：芒山之战，摽攻拔柏谷坞，因即镇之。及大军不利，摽亦拔还。而东魏将侯景率骑追标，摽与仪同韦法保同心抗御，且战且前，景乃引退。
↑  《周书·卷四十三·列传第三十五》：及长寿被害，其子延孙收长寿馀众，守御东境。朝廷恐延孙兵少不能自固，乃除法保东洛州刺史，配兵数百人，以援延孙。法保至潼关，弘农郡守韦孝宽谓法保曰：“恐子此役，难以吉还也。”法保曰：“古人称不入虎穴，不得虎子。安危之事，未可预量。纵为国殒身，亦非所恨。”遂倍道兼行。东魏陕州刺史刘贵以步骑千馀邀之。法保命所部为圆阵，且战且前。数日，得与延孙兵接，乃并势置栅于伏流。未几，太祖追法保与延孙率众还朝，赏劳甚厚。乃授法保大都督。四年，除河南尹。及延孙被害，法保乃率所部，据延孙旧栅。频与敌人交兵，每身先士卒，单马陷阵，是以战必被伤。尝至关南，与东魏人战，流矢中颈，从口中出，当时气绝。舆至营，久之乃苏。九年，拜车骑大将军、仪同三司，镇九曲城。
↑  《资治通鉴·卷一百五十八·梁纪十四》：延孙以澄清伊、洛为己任，魏以延孙兵少，更以长寿之婿京兆韦法保为东洛州刺史，配兵数百以助之。法保名祐，以字行，既至，与延孙连兵置栅于伏流。独孤信之入洛阳也，欲缮修宫室，使外兵郎中天水权景宣帅徒兵三千出采运。会东魏兵至，河南皆叛，景宣间道西走，与李延孙相会，攻孔城，拔之，洛阳以南寻亦西附。丞相泰即留景宣守张白坞，节度东南诸军应关西者。是岁，延孙为其长史杨伯兰所杀，韦法保即引兵据延孙之栅。
↑  《资治通鉴·卷一百六十·梁纪十六》：景复乞兵于魏，丞相泰使同轨防主韦法保及都督贺兰愿德等将兵助之。
↑  《周书·卷三十四·列传第二十六》：十三年，从防主韦法保向颍川，解侯景围。景密图南叛，军中颇有知者。以其事计未成，外示无贰，往来诸军间，侍从寡少。军中名将，必躬自造，至于法保，尤被亲附。宽谓法保曰：“侯景狡猾，必不肯入关。虽託款于公，恐未可信。若仗兵以斩之，亦一时之计也。如曰不然，便须深加严警，不得信其诳诱，自贻后悔。”法保纳之，然不能图景，但自固而已。
↑  《北史·卷三十八·列传第二十六》：十三年，从防主韦法保向颍川，解侯景围。景密谋南叛，伪亲狎于法保。宽谓法保曰：“侯景狡猾，必不肯入关，虽託款于公，恐未可信，若伏兵以斩之，亦一时之功也。如曰不然，便须深加严警，不得信其诳诱，自贻后悔。”法保纳之，然不能图景，但自固而已。
↑  《资治通鉴·卷一百六十·梁纪十六》：景阴谋叛魏，事计未成，厚抚韦法保等，冀为己用，外示亲密无猜间，每往来诸军间，侍从至少，魏军中名将，皆身自造诣。同轨防长史裴宽谓法保曰：“侯景狡诈，必不肯入关，欲托款于公，恐未可信。若伏兵斩之，此亦一时之功也。如其不尔，即应深为之防，不得信其诳诱，自贻后悔。”法保深然之，不敢图景，但自为备而已；寻辞还所镇。
↑  《周书·卷三十三·列传第二十五》：十三年，侯景据河南来附，仍请兵为援。太祖先遣韦法保、贺兰愿德等帅众助之。悦言于太祖曰：“侯景之于高欢，始则笃乡党之情，末乃定君臣之契，位居上将，职重台司，论其分义，有同鱼水。今欢始死，景便离贰。岂不知君臣之道有亏，忠义之礼不足？盖其所图既大，不卹小嫌。然尚能背德于高氏，岂肯尽节于朝廷。今若益之以势，援之以兵，非唯侯景不为池中之物，亦恐朝廷贻笑将来也。”太祖纳之，乃遣行台郎中赵士宪追法保等，而景寻叛。
↑  《北史·卷六十九·列传第五十七》：十三年，侯景据河南来附，仍请兵为援，周文先遣韦法保、贺兰愿德等帅众助之。悦言于周文曰：“侯景之于高欢，始则笃乡党之情，末乃定君臣之契，位居上将，职重台司，论其分义，有同鱼水。今欢始死，景便离贰，岂不知君臣之道有违，忠义之礼不足？盖其图既大，不卹小嫌。然尚能背德于高氏，岂肯尽节于朝廷！今若益之以势，援之以兵，非唯侯景不为池中之物，亦恐朝廷贻笑将来也。”周文纳之，乃遣追法保等，而景寻叛。
↑  《周书·卷四十三·列传第三十五》：及侯景以豫州来附，法保率兵赴景。景欲留之，法保疑其有贰心，乃固辞还所镇。十五年，加骠骑大将军、开府仪同三司，寻进爵为公。会东魏遣军送粮馈宜阳，法保潜邀之。转战数十里，兵少不敌，为流矢所中，卒于阵。谥曰庄。子初嗣。建德末，位至开府仪同大将军、阎韩防主。
↑  《北史·卷六十六·列传第五十四》：及长寿被害，其子延孙收长寿馀众，守御东境。朝廷恐延孙兵少，乃除法保东洛州刺史，配兵数百，以援延孙。法保至潼关，弘农郡守韦孝宽谓曰：“恐子此役，难以吉还。”法保曰：“古人称不入兽穴，不得兽子。安危之事，未可预量。”遂倍道兼行。与延孙兵接，乃并势置栅于伏流。未几，周文追法保与延孙还朝，赏劳甚厚。除河南尹。及延孙被害，法保乃率所部据延孙旧栅。尝与东魏战，流矢中颈，从口中出，久之乃苏。大统九年，镇九曲城。及侯景以豫州附，法保率兵赴。景欲留之，法保疑其贰，乃固辞还所镇。十五年，加骠骑大将军、开府仪同三司，寻进爵为公。会东魏遣军送粮馈宜阳，法保潜邀之，中流矢，卒于阵。谥曰庄。
↑  《北史·卷六十六·列传第五十四》：子初嗣。位开府仪同大将军、阎韩防主。
↑  故宫博物院等. . 北京市: 文物出版社. 2021年10月: 97. ISBN 9787501072675 （中文（繁體））.  使用|accessdate=需要含有|url= (帮助)